আর্ডেম পাটাপুটিয়ান
আর্ডেম পাটাপুটিয়ান (আর্মেনীয়: Արտեմ Փաթափութեան, জন্ম ১৯৬৭, বৈরুত, লেবানন) একজন আর্মেনীয় বংশোদ্ভূত লেবাননি-মার্কিন আণবিক জীববিজ্ঞানী। তিনি ক্যালিফোর্নিয়ার স্যান ডিয়েগোর লা হইয়া এলাকাতে অবস্থিত স্ক্রিপস রিসার্চ ইন্সটিউটে স্নায়ুবিজ্ঞানী হিসেবে কর্মরত আছেন। তিনি পিআইইজেডও-ওয়ান, পিআইইজেডও-টু এবং টিআরপিএম-এইট নামক সংবেদী গ্রাহকগুলি নিয়ে কাজের জন্য পরিচিত। এই সংবেদী গ্রাহকগুলি চাপ, মেন্থল এবং তাপমাত্রা শনাক্ত করে। ২০২১ সালে তিনি ডেভিড জুলিয়াসের সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।